[{"text_idx": "#000000", "text": "Geriaduriou\u0300 brezhoneg zo da gaout war Internet. Arbennikaet pe get war dachenn ar stlenneg, e roont tu deoc\u2019h da gompren ar geriou\u0300 implijet e ketalou\u0300 ar meziantou\u0300 troet gant An Drouizig. Setu ur roll graet aman\u0303 gant ar gevredigezh."}, {"text_idx": "#000001", "text": "Ul lusker enklask zo gant An Drouizig evit kavout troidigezhiou\u0300 e brezhoneg eus geriou\u0300 galleg pe soazneg liammet ouzh ar stlenneg."}, {"text_idx": "#000002", "text": "Kinnig a ra Preder un nebeud geriaduriou\u0300 enlinenn. Arbennikaet int war meur a dachenn. Guy Etienne zo aozer ar geriadur war ar stlenneg (Preder, 1995)."}, {"text_idx": "#000003", "text": "Ur geriadur gant Francis Favereau, kelenner e skol-veur Roazhon 2. Kinnig a ra meur a c\u2019her hag a dro-lavar brezhoneg ha galleg, gant o fonetek, o orin hag o implij (broiou\u0300, anviou\u0300-lec\u2019h, anviou\u0300-familh...). Stummet eo bet ar geriou\u0300 dibabet d\u2019an implij a-vreman\u0303, er skoliou\u0300 pe er familhou\u0300."}, {"text_idx": "#000005", "text": "Ur brezelour ha geriadurour brezhonek e oa Amable-Emmanuel Troude. Ganet eo e Brest e 1803 ha marvet e Brest e 1885. Embannet eo bet ar geriadur evit ar wech kentan\u0303 e 1843. Diazezet eo war brezhoneg Bro-Leon met degemer a ra stummou\u0300 displeget eus rannyezhou\u0300 all."}, {"text_idx": "#000007", "text": "Ar geriadur galleg kentan\u0303 galleg hag ar geriadur brezhoneg kentan\u0303 er memes tro eo ar C\u2019hatolikon. War al lec\u2019hienn aman\u0303 dindan e c\u2019hellit kavout un eilad klok ha niverelaet eus ar geriadur, hag ur PDF da bellgargan\u0303."}, {"text_idx": "#000008", "text": "Rein\u0303 a ra tu deoc\u2019h ar geriadur Freeland (evit Windows pe Android) da lenn ar rollou\u0300 Brezhoneg-Galleg ha Galleg-Brezhoneg. Gallout a rit klask ur ger, ouzhpennan\u0303 ho troidigezhiou\u0300, chen\u0303ch pe dilemel geriou\u0300, ha deskin\u0303 geriaoueg diwar rollou\u0300 deskin\u0303 personel."}, {"text_idx": "#000009", "text": "Un atlas yezhel savet gant ar yezhoniour Pierre Le Roux eo an ALBB. E bal zo kinnig rannyezhou\u0300 ar brezhoneg evel kartennou\u0300 e live Breizh-Izel. Embannet eo bet ar stumm kentan\u0303 e 1927 da-heul enklaskou\u0300 graet e 77 kumun gant 600 ger pe tro-lavar. Kouezhet eo bet ar stumm kentan\u0303-se en domani publik, neuze e c\u2019haller lenn anezhan\u0303 digoust. E 2001 eo bet embannet Nouvel Atlas linguistique de la Basse-Bretagne, disoc\u2019hou\u0300 eus labour dastum graet gant Jean le Du\u0302 er bloavezhiou\u0300 1990. Ne c\u2019haller ket lenn anezhan\u0303 enlinenn."}, {"text_idx": "#000010", "text": "Skrivet eo bet geriadur Coe\u0308tanlem eus 1791 da 1820 gant Pierre Joseph de Coe\u0308tanlem. Dornskrivet eo penn-da-benn, 8334 pajenn ha 8 levrenn ennan\u0303. Adkemer a ra un embann eus geriadur Dom Louis Le Pelletier, klokaet gant evezhiadennou\u0300 ouzhpennet e galleg. Kavout a reer ivez meur a zaveenn lennegel hag istorel, ha notennou\u0300 diwar-benn buhez pemdez ar vro, da skouer ar boued, al labour, ar yezh. Kollet eo bet hag adkavet war-lerc\u2019h. Niverelaet eo bet gant ar CRBC (Centre de Recherches Bretonnes et Celtiques)."}, {"text_idx": "#000011", "text": "Geriaduriou\u0300 an teknikou\u0300 ha skiantou\u0300 (Brezhoneg21)"}, {"text_idx": "#000012", "text": "Kinnig a ra al lec\u2019hienn Brezhoneg21 geriadur an teknikou\u0300 ha skiantou\u0300, savet gant rann skiantou\u0300 rik Kreizenn Ar Geriaouin\u0303. Savet eo bet ar geriadur diwar an hollad eus ar geriaouegou\u0300 skiantel embannet a-hed ar bloavezhiou\u0300 tremenet : matematikou\u0300 (1989, 1992, 1995), alvezoniezh (1989, 1994), naturouriezh (1989, 1991, 1995), stlenneg (1991). Gallout a reer implijout ar geriadur en daou ster galleg-brezhoneg ha brezhoneg-galleg. Muioc\u2019h a 35000 ger ha 10000 skouer a zo ennan\u0303."}, {"text_idx": "#000013", "text": "Apertium zo ur meziant troidigezh emgefreek diazezet war geriaduriou\u0300 ha reolennou\u0300 treuzkas diorroet da gentan\u0303 gant skol-veur Alacant. E penn-kentan\u0303 e oa e bal rein\u0303 tu da drein\u0303 koubladou\u0300 yezhou\u0300 tost, evel ar yezhou\u0300 komzet e Stad Bro-Spagn, e framm ar raktres Opentrad (meziant dieub evit trein\u0303 emgefreek yezhou\u0300 Stad Bro-Spagn) loc\u2019het e 2004-2005. A-hed ar bloavezhiou\u0300 eo deuet da zegemer koubladou\u0300 yezhou\u0300 all."}, {"text_idx": "#000014", "text": "Geriaduriou\u0300 brezhoneg all zo da gaout war al lec\u2019hiennou\u0300-man\u0303 :"}, {"text_idx": "#000015", "text": "Steun\u0303v al lec'hienn - Plan du site"}, {"text_idx": "#000018", "text": "Furmskrid darempredin\u0303 \u2013 Formulaire de "}, {"text_idx": "#000019", "text": "Menegou\u0300 lezenn - Mentions le\u0301gales"}]